***Rámcová dohoda***

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) v spojitosti s § 269 ods. 2 zákona č. 513/1991 Zb. Obchodného zákonníka v znení neskorších predpisov,

(ďalej len „zmluva“, alebo „rámcová dohoda“)

***Zmluvné strany:***

Objednávateľ: Univerzitná nemocnica Bratislava

Sídlo: Pažítková 4, 821 01Bratislava

Zastúpený: Ing. Roland Schaller, riaditeľ UNB

IČO: 31 813 861

DIČ: 2021700549

IČDPH: SK22021700549

Bankové spojenie: Štátna pokladnica

Číslo účtu v tvare IBAN: SK58 8180 0000 0070 0027 9808

(ďalej aj ako „**objednávateľ**“ alebo „**UNB**“)

a

Poskytovateľ:

Sídlo:

Zastúpený:

Zapísaný:

IČO:

DIČ:

IČ DPH:

Bankové spojenie:

Číslo účtu v tvare IBAN:

Osoby oprávnené konať vo veciach:

* + 1. zmluvných:
    2. plnenia zmluvy:

Tel.:

E-mail:

(ďalej aj ako „**poskytovateľ**“)

(objednávateľ a poskytovateľ sú ďalej označovaní jednotlivo ako „zmluvná strana”, alebo spoločne ako „zmluvné strany”)

***Článok I***

***Preambula***

* 1. Objednávateľ obstaráva služby tvoriace predmet tejto rámcovej dohody postupom stanoveným Zákonom o verejnom obstarávaní.
  2. Uzatvorenie tejto rámcovej dohody je výsledkom zadávania nadlimitnej zákazky postupom podľa§ 66 ods.7 (tzv. superreverz)zákona o verejnom obstarávaní na predmet „**Zabezpečenie odberu, prepravy a zneškodňovania zdravotníckeho odpadu, Časť 3 - Zabezpečenie odberu, prepravy a zneškodňovania zdravotníckeho odpadu pre Nemocnicu Ružinov, Ružinovská 6, 826 06 Bratislava**, ktorej Oznámenie o vyhlásení verejného obstarávania bolo uverejnené v Úradnom vestníku Európskej únie zo dňa xx.xx.xxxx pod číslom xxx-xxxxxx a vo Vestníku verejného obstarávania č. xx/2021 dňa xx.xx.xxxx pod značkou xxxxx – MSx ďalej len „verejné obstarávanie“) medzi objednávateľom, ktorý je verejným obstarávateľom a poskytovateľom, ktorý bol vo verejnom obstarávaní vyhodnotený ako úspešný uchádzač.

***Článok II***

***Predmet zmluvy***

* 1. Zmluvné strany uzatvárajú túto zmluvu ako výsledok verejného obstarávania za účelom poskytovania služieb **„Zabezpečenie odberu, prepravy a zneškodňovania zdravotníckeho odpadu**“ pre časť 3 predmetu zákazky v súlade s ponukou poskytovateľa ako úspešného uchádzača vo verejnom obstarávaní pre časť 3 predmetu zákazky.
  2. Predmetom tejto zmluvy je záväzok poskytovateľa zabezpečiť odber, prepravu, ďalšie nakladanie a zneškodnenie resp. zhodnotenie zdravotníckych odpadov v rozsahu podľa Prílohyč.1 tejto rámcovej dohody –cenová ponuka, ktorá tvorí neoddeliteľnú súčasť tejto zmluvy pre objednávateľa, a to v súlade s pokynmi objednávateľa, právnymi predpismi platnými a účinnými v Slovenskej republike, v rozsahu a za podmienok stanovených v tejto rámcovej dohode a záväzok objednávateľa zaplatiť za riadne poskytnuté služby poskytovateľovi dohodnutú cenu. Predmetom tejto zmluvy je aj úprava vzájomných práv a povinností zmluvných strán. Predmetom tejto zmluvy je poskytovanie služieb odberu, prepravy, ďalšieho nakladania a zneškodnenia resp. zhodnotenia zdravotníckych odpadov vyprodukovaných z Nemocnice Ružinov, Ružinovská 6, 826 06 Bratislava.
  3. Predpokladaný finančný objem predmetu plnenia zmluvy počas platnosti tejto zmluvy pre časť 3 predmetu zákazky je**....................** eur bez DPH. Objednávateľ nie je povinný odobrať predpokladané množstvo jednotlivých druhov služieb tvoriacich predmet plnenia zmluvy, ani vyčerpať predpokladaný finančný objem rámcovej dohody. Celkové odobraté množstvo predmetu plnenia zmluvy bude závisieť od aktuálnych a reálnych potrieb objednávateľa.
  4. Poskytovateľ sa zaväzuje, že:
     1. Zabezpečí plnenie predmetu zmluvy s náležitou odbornou starostlivosťou, na vlastné nebezpečenstvo, v súlade s právnymi predpismi o odpadovom hospodárstve platnými a účinnými v Slovenskej republike v dohodnutých termínoch.
     2. Pri odbere odpadu vystaví *„Protokol o odbere odpadu“*, ktorý obsahuje najmä dátum odberu, druh, množstvo odobratého odpadu a dohodnutú cenu za odber, prepravu odpadu na miesto zneškodnenia resp. zhodnotenia odpadu.
     3. Súčasťou likvidácie nebezpečného odpadu poskytovateľom musí byť potvrdenie sprievodného listu nebezpečného odpadu (SLNO) podľa Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti v znení platných predpisov, pričom list 1 bude uchovaný u objednávateľa (pôvodcu odpadov) a list 4 potvrdený príjemcom odpadu bude zaslaný spolu s faktúrou objednávateľovi.
     4. Predloží objednávateľovi pred podpisom tejto rámcovej dohody platný súhlas/potvrdenie na prepravu nebezpečných odpadov vydaný príslušným orgánom, ktorý bude tvoriť prílohu č. 3 tejto zmluvy a bude jej neoddeliteľnou súčasťou. Súhlas musí byť platný počas celej doby platnosti tejto zmluvy. V prípade ak súhlas priložený v prílohe č. 3 má stratiť platnosť počas trvania tejto zmluvy, poskytovateľ je povinný zabezpečiť v dostatočnom časovom predstihu vydanie nového súhlasu tak, aby nedošlo počas platnosti tejto zmluvy k stavu, že poskytovateľ nebude mať platný súhlase).
     5. Bude spolupracovať s objednávateľom na mieste plnenia zmluvy uvedenom v Článku III tejto zmluvy.
     6. Na pracovisko Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava pristaví poskytovateľ 1 veľkokapacitný kontajner 30 – 40 m3 (pri vývozoch sa pristaví na výmenu 1 prázdny a odvezie 1 plný kontajner).

g) zabezpečí počet vývozov 1x za týždeň.

***Článok III***

***Miesto, čas a spôsob plnenia zmluvy***

3.1 Miestom plnenia zmluvy je Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava. Zvoz odpadov z Nemocnice Ružinov, Ružinovská 6, 826 06 Bratislava na pracovisko Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava je zabezpečovaný internými kapacitami objednávateľa, poskytovateľ tento zvoz nezabezpečuje.

3.2Na pracovisko Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava pristaví poskytovateľ 1 veľkokapacitný kontajner 30 – 40 m3 (pri vývozoch sa pristaví na výmenu 1 prázdny a odvezie sa plný kontajner).

3.3 Na základe tejto rámcovej dohody nedochádza k plneniu. V súlade s príslušnými ustanoveniami tejto rámcovej dohody sa plnenie predmetu rámcovej dohody bude realizovať podľa aktuálnych a reálnych potrieb objednávateľa na základe písomne vystavených objednávok. Plnenie zmluvy bude poskytovateľ uskutočňovať na základe písomných objednávok od objednávateľa podľa Článku X tejto zmluvy. Objednávateľ sa zaväzuje vystavovať objednávky v súlade s predmetom rámcovej dohody a za podmienok stanovených rámcovou dohodou. Poskytovateľ sa zaväzuje plniť predmet rámcovej dohody v súlade s objednávkami vystavenými objednávateľom.

3.4 Objednávateľ je oprávnený vystavovať na základe tejto rámcovej dohody aj mimoriadne objednávky v maximálnom množstve 10 mimoriadnych objednávok počas trvania rámcovej dohody. Miestom plnenia objednávateľom vystavenej mimoriadnej objednávky je Nemocnica Ružinov, Ružinovská 6, 826 06 Bratislava. Objednávateľ je na základe tejto rámcovej dohody oprávnený vystaviť mimoriadnu objednávku maximálne v dvoch po sebe nasledujúcich kalendárnych mesiacoch. Mimoriadna objednávka vystavená objednávateľom na základe tejto rámcovej dohody nesmie presiahnuť 30 000 kg/mesiac pokiaľ ide o množstvo odpadu, ktorého odber, prepravu, ďalšie nakladanie a zneškodnenie resp. zhodnotenie objednávateľ požaduje na základe vystavenej mimoriadnej objednávky.

3.5 Objednávka a/alebo mimoriadna objednávka bude vystavená na začiatku každého mesiaca na odhadované množstvo odpadu za kalendárny mesiac. Objednávateľ v  objednávke uvedie miesto poskytovania služby Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava a v mimoriadnej objednávke Nemocnicu Ružinov, Ružinovská 6, 826 06 Bratislava.

3.6 Odvoz odpadu sa bude vykonávať v dohodnutých intervaloch podľa vystavenej objednávky  pri štandardnej situácii 1 vývoz týždenne zo Zariadenia na zber odpadov Nemocnice sv. Cyrila a Metoda, Antolská 11, 851 07 Bratislava. V prípade vystavenia mimoriadnej objednávky zabezpečí poskytovateľ odber, prepravu, ďalšie nakladanie a zneškodnenie resp. zhodnotenie množstva zdravotníckych odpadov, na ktoré bola mimoriadna objednávka vystavená v lehote najneskôr do konca kalendárneho mesiaca, v ktorom bola mimoriadna objednávka vystavená z Nemocnice Ružinov, Ružinovská 6, 826 06 Bratislava. Pri vystavení mimoriadnej objednávky je poskytovateľ povinný pristaviť kontajner, prípadne kontajnery takej veľkosti/objemu aby zabezpečil odber, prepravu, ďalšie nakladanie a zneškodnenie odpadu do konca kalendárneho mesiaca, a to na miesto plnenia, ktorým je Nemocnica Ružinov, Ružinovská 6, 826 06 Bratislava a následne tento kontajner, prípadne kontajnery odviezť za účelom ich odváženia do Nemocnice sv. Cyrila a Metoda, Antolská 11, 851 07 Bratislava a poskytnutia služieb tvoriacich predmet rámcovej dohody.

***Článok IV***

***Cena za poskytované služby***

* 1. Cena za predmet plnenia zmluvy musí byť stanovená v zmysle Zákona č. 18/1996Z. z. o cenách v znení neskorších predpisov (ďalej len „Zákon o cenách“) a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov.
  2. Spôsob vytvorenia ceny (cenové pravidlá) je v súlade s § 2 Zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
  3. Cena za predmet plnenia tejto rámcovej dohody musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu zmluvy a primeraný zisk. Zmluvná cena je cenou pevnou, nemennou a maximálnou. Objednávateľ nie je povinný vyčerpať dohodnutú zmluvnú cenu v plnej výške.
  4. V objednávkach a mimoriadnych objednávkach sa uvedú jednotkové ceny za požadované služby a cena za celý predpokladaný rozsah objednávky v eurách v zložení:
     1. cena v EUR bez DPH,
     2. DPH v EUR,
     3. cena v EUR s DPH

Všetky ceny budú zaokrúhlené na dve desatinné miesta.

* 1. Poskytovateľ poskytne služby za ceny, ktoré boli obsiahnuté v ponuke a sú uvedené v prílohe č. 1 – cenová ponuka tejto zmluvy.
  2. V prípade zákonnej úpravy DPH bude možné upraviť cenu písomným dodatkom k zmluve.

***Článok V***

***Platobné podmienky***

* 1. Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok bude poskytovateľ fakturovať na základe predložených faktúr. Neoddeliteľnou súčasťou faktúry bude list 4 v zmysle Článku II, bodu 2.4, písm. c) tejto zmluvy a protokol o odbere odpadu v zmysle Článku II, bodu 2.4, písm. b) tejto zmluvy. Všetky faktúry musia obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a ich prílohou musí byť súpis vecného plnenia potvrdený zástupcom objednávateľa. Ak faktúra neobsahuje predpísané náležitosti a/alebo prílohy, objednávateľ je oprávnený faktúru vrátiť, pričom doručením faktúry s vyššie uvedenými náležitosťami a prílohami začína plynúť nová lehota splatnosti. Faktúra musí byť poskytovateľom vystavená najneskôr do 5. pracovného dňa v  mesiaci nasledujúcom po dni poskytnutia služby. Faktúru spolu s vyššie uvedenými dokumentmi je poskytovateľ povinný doručiť objednávateľovi doporučene alebo osobne do podateľne objednávateľa.
  2. Lehota splatnosti faktúr je 60 dní od ich doručenia objednávateľovi. Objednávateľ je povinný uhradiť cenu za riadne a včasné poskytovanie služieb tvoriacich predmet tejto rámcovej dohody v lehote stanovenej v tejto rámcovej dohode. Za deň úhrady ceny za poskytovanie služieb tvoriacich predmet plnenia tejto rámcovej dohody sa považuje deň jej pripísania na účet poskytovateľa.
  3. Objednávateľ neposkytne poskytovateľovi preddavok a ani zálohové platby na zrealizovanie predmetu plnenia zmluvy.
  4. Faktúry budú uhrádzané výhradne prevodným príkazom.

***Článok VI***

***Spolupôsobenie a podklady zmluvných strán***

* 1. Za účelom riadnej spolupráce sa zmluvné strany zaväzujú vzájomnou súčinnosťou.
  2. Plnenie predmetu zmluvy bude zabezpečované poskytovateľom v súlade:

a) so Zákonom č. 79/2015 Z. z. o odpadoch a o zmene a doplnení niektorých zákonov,

b) s vyhláškou MŽP SR č. 366/2015 Z. z. o evidenčnej povinnosti a ohlasovacej povinnosti a vyhláškou MŽP SR č. 371/2015 Z. z., ktorou sa vykonávajú niektoré ustanovenia Zákona o odpadoch

c) s vyhláškou MŽP SR č. 365/2015 Z. z., ktorou sa ustanovuje Katalóg odpadov.

***Článok VII***

***Osobitné dojednania***

* 1. Prevzatím odpadu od objednávateľa preberá poskytovateľ zodpovednosť v zmysle § 11 ods. 3 Vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti v znení neskorších predpisov, ako odosielateľ odpadu. Kópie SLNO zasiela poskytovateľ príslušným úradom za obdobie kalendárneho mesiaca, v ktorom sa uskutočnila preprava nebezpečného odpadu, do desiateho dňa nasledujúceho mesiaca.
  2. Poskytovateľ si vyhradzuje právo, v prípade zmien v technických a legislatívnych podmienkach prevádzkovateľa zariadenia na nakladanie s nebezpečným odpadom, na predloženie nových alebo rozšírenie už existujúcich chemických analýz nebezpečných odpadov v zmysle Vyhlášky MŽP SR č. 371/2015 Z. z., ktorou sa vykonávajú niektoré ustanovenia Zákona o odpadoch.

***Článok VIII***

***Zmluvné pokuty a úroky z omeškania***

* 1. V prípade nedodržania lehoty poskytnutia služieb poskytovateľom si môže objednávateľ uplatniť voči poskytovateľovi nárok na zaplatenie jednorazovej zmluvnej pokuty, a to vo výške 250 Eur za každý kontajner nevyvezený v lehote poskytnutia služby vo vzťahu k objednávke podľa bodu 3.6 tejto rámcovej dohody, a vo výške 300 Eur za každý kontajner nevyvezený v lehote poskytnutia služby vo vzťahu kmimoriadnej objednávke podľa bodu 3.6 tejto rámcovej dohody. Ak omeškanie poskytovateľa s poskytovaním služieb vývozu kontajnera bude trvať dlhšie ako päť pracovných dní, môže si objednávateľ uplatniť voči poskytovateľovi aj nárok na zaplatenie zmluvnej pokuty vo výške 0,025 % z hodnoty nevyvezeného kontajnera s DPH určenej primerane podľa bodu 4.4 tejto rámcovej dohody, a to za každý začatý deň omeškania, s ktorým je poskytovateľ v omeškaní, pričom nárok na zaplatenie tejto zmluvnej pokuty si objednávateľ môže uplatniť len za obdobie od šiesteho začatého pracovného dňa omeškania.
  2. Zaplatením zmluvnej pokuty nie je dotknutý nárok objednávateľa na náhradu škody. Zaplatením zmluvnej pokuty nezaniká povinnosť poskytovateľa plniť si povinnosti podľa tejto rámcovej dohody, objednávok a mimoriadnych objednávok vystavených objednávateľom na základe tejto rámcovej dohody.
  3. V prípade omeškania platby si poskytovateľ môže uplatniť voči objednávateľovi úrok z omeškania vo výške 0,025 %z neuhradenej fakturovanej čiastky za každý začatý deň omeškania.
  4. Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc, tak ako je definovaná v bode 9.12 tejto rámcovej dohody..

***Článok IX***

***Osobitné ustanovenia***

* 1. Poskytovateľ sa zaväzuje, že počas platnosti a/alebo účinnosti tejto rámcovej dohody bude zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a že bude plniť všetky povinnosti vyplývajúce z predmetného zákona.
  2. Poskytovateľ je povinný oboznámiť všetkých svojich subdodávateľov s podmienkami plnenia tejto rámcovej dohody a zabezpečiť dodržiavanie povinností vyplývajúcich z tejto rámcovej dohody subdodávateľmi poskytovateľa. Poskytovateľ zodpovedá za plnenie všetkých povinností vyplývajúcich z tejto zmluvy zo strany subdodávateľov poskytovateľa tak, ako keby ich plnil sám. Poskytovateľ je oprávnený plniť predmet rámcovej dohody len prostredníctvom subdodávateľov uvedených v prílohe č. 4 tejto rámcovej dohody(uvedené sa nevzťahuje na subdodávateľov tovarov).
  3. Ak bude poskytovateľ predmet plnenia realizovať sám, priloží k rámcovej dohode čestné vyhlásenie poskytovateľa, že predmet plnenia bude realizovať bez využitia subdodávateľov na realizácii predmetu plnenia, pričom toto vyhlásenie bude neoddeliteľnou súčasťou tejto rámcovej dohody. V prípade, že poskytovateľ zabezpečí plnenie predmetu rámcovej dohody počas trvania rámcovej dohody subdodávateľmi, prílohou č. 4 tejto rámcovej dohody je zoznam subdodávateľov poskytovateľa(uvedené sa nevzťahuje na subdodávateľov tovarov).
  4. V prípade, ak bude poskytovateľ plniť predmet tejto zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov, musia byť v čase uzavretia tejto rámcovej dohody v registri partnerov verejného sektora zapísaní, a to počas celého trvania tejto rámcovej dohody.
  5. V prípade akejkoľvek zmeny akýchkoľvek údajov uvedených v prílohe č. 4 tejto zmluvy, je poskytovateľ povinný písomne informovať o danej zmene objednávateľa najneskôr päť (5) pracovných dní vopred, spolu s predložením návrhu aktualizovanej prílohy č. 4 tejto zmluvy. Zmeny v prílohe č. 4 tejto zmluvy je možné uskutočniť vykonaním zmeny v ich obsahu vypracovaním aktualizácie prílohy č. 4 bez potreby uzatvorenia dodatku k tejto zmluve.
  6. Poskytovateľ je oprávnený s predchádzajúcim písomným súhlasom objednávateľa zmeniť subdodávateľa počas trvania tejto rámcovej dohody, pričom zmenou sa rozumie výmena subdodávateľa uvedeného v prílohe č. 4 tejto rámcovej dohody za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu zmluvy.
  7. Subdodávateľ preukazuje splnenie podmienok účasti osobného postavenia podľa § 32 ods. 1 zákona o verejnom obstarávaní a nesmie u tejto osoby existovať dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie podľa § 32 ods. 1 písm. e) zákona o verejnom obstarávaní preukazuje subdodávateľ vo vzťahu k tej časti predmetu zákazky, ktorú má zabezpečiť. Objednávateľ bezdôvodne neodoprie udelenie súhlasu so zmenou subdodávateľa. V prípade, ak poskytovateľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka, musí aj novo navrhovaný subdodávateľ spĺňať predmetnú podmienku účasti.
  8. Akákoľvek zmena v osobe subdodávateľa počas trvania rámcovej dohody nadobúda účinnosť až momentom schválenia aktualizovanej prílohy č. 4objednávateľom(uvedené sa nevzťahuje na subdodávateľov tovarov). Objednávateľ je povinný vyjadriť sa k aktualizovanej prílohe č. 4 zmluvy do troch pracovných dní od doručenia takéhoto oznámenia poskytovateľa objednávateľovi.
  9. V prípade zmeny subdodávateľa uvedeného v prílohe č. 4 tejto rámcovej dohody podľa tohto článku rámcovej dohody, je poskytovateľ povinný najneskôr päť pracovných dní pred zmenou subdodávateľa písomne oznámiť objednávateľovi zmenu subdodávateľa a v tomto oznámení uviesť minimálne nasledujúce informácie a predložiť nasledujúce dokumenty:
* podiel plnenia, ktorý má poskytovateľ v úmysle zadať novému subdodávateľovi, vrátane označenia predmetu subdodávok, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
* dôkazy preukazujúce skutočnosť, že navrhovaný subdodávateľ spĺňa podmienky účasti osobného postavenia podľa § 32 ods. 1 zákona o verejnom obstarávaní a nesmie u tejto osoby existovať dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, prípadne ďalšie podmienky účasti, v prípade, ak poskytovateľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka. Oprávnenie podľa § 32 ods. 1 písm. e) zákona o verejnom obstarávaní preukazu je subdodávateľ vo vzťahu k tej časti predmetu zákazky, ktorú má zabezpečiť. Pri preukazovaní splnenia podmienok účasti osobného postavenia sa primerane použijú ustanovenia § 152 ods. 1 a ods. 3 zákona o verejnom obstarávaní.
  1. Každý subdodávateľ musí byť schopný realizovať príslušnú časť predmetu zákazky v rovnakej kvalite ako poskytovateľ.

9.11 Poskytovateľ nie je oprávnený postúpiť pohľadávky vyplývajúce z tejto zmluvy na tretiu osobu bez súhlasu objednávateľa. Písomný súhlas objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky, ktorý je zriaďovateľom objednávateľa. Právny úkon, ktorým budú postúpené pohľadávky poskytovateľa v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

9.12 Zmluvné strany sa dohodli, že za okolnosti vylučujúce zodpovednosť zmluvných strán podľa tejto dohody sa považuje pôsobenie vyššej moci, pričom za takúto sa považuje požiar, zemetrasenie, havária, povodeň, štrajk, embargo, administratívne opatrenie štátu, iné obdobné udalosti, t.j.prekážky, ktoré nastali nezávisle od vôle zmluvných strán a bránia im v splnení ich povinností, ak nemožno rozumne predpokladať, že by zmluvné strany takúto prekážku alebo jej následky mohli odvrátiť alebo prekonať, ani ju v dobe vzniku záväzku predvídať, a ktorým nemohli pri použití obvyklých prostriedkov a opatrení zabrániť. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.

9.13 O začatí ako aj o pominutí pôsobenia vyššej moci sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu dohody trvá po dobu pôsobenia vyššej moci. Po uplynutí tejto doby sa zmluvné strany dohodnú na ďalšom postupe a prípadne na vzájomnom ukončení tejto dohody.

9.14 Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

9.15 Poskytovateľ sa zaväzuje pri poskytovaní služieb dodržiavať bezpečnostné, technické a iné prevádzkové predpisy a smernice objednávateľa, s ktorými ho objednávateľ riadne, včas a preukázateľne oboznámi.

9.16 Poskytovateľ sa zaväzuje oznámiť objednávateľovi v dostatočnom časovom predstihu všetky okolnosti, ktoré by mohli spôsobiť omeškanie poskytovateľa s riadnym a včasným poskytovaním služieb tvoriacich predmet rámcovej dohody.

**Článok X**

***Spôsob vystavovania objednávok***

* 1. Objednávateľ zašle poskytovateľovi objednávku a/alebo mimoriadnu objednávku poštou na adresu uvedenú v Článku I tejto zmluvy alebo e-mailom na adresu: [...................................](mailto:tomas.vlna@kr.unb.sk).
  2. V objednávke a/alebo mimoriadnej objednávke musia zmluvné strany uviesť: označenie tejto zmluvy (jej názov a číslo), číslo objednávky a/alebo mimoriadnej objednávky, podrobnú špecifikáciu predmetu objednávky a/alebo mimoriadnej objednávky (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu podľa Článku IV tejto zmluvy a ďalšie potrebné spresňujúce ustanovenia v súlade s touto zmluvou.
  3. Za deň doručenia objednávky a/alebo mimoriadnej objednávky poskytovateľovi sa v prípade jej zasielania na e-mailovú adresu poskytovateľa považuje najbližší pracovný deň nasledujúci po dni odoslania objednávky poskytovateľovi.

***Článok X~~I~~***

***Trvanie a ukončenie zmluvy***

* 1. Zmluva je uzavretá na dobu určitú, na 24 mesiacov odo dňa nadobudnutia jej účinnosti alebo do vyčerpania finančného limitu **...............................** eur bez DPH podľa toho, ktorá skutočnosť nastane skôr.
  2. Táto zmluva môže byť ukončená, okrem ustanovenia 11.1 Článku XI tejto zmluvy, jedným z nasledovných dôvodov:
     1. odstúpením od zmluvy v zmysle bodu 11.3 a nasl. tohto Článku tejto zmluvy,
     2. písomnou výpoveďou ktorejkoľvek zo zmluvných strán bez udania dôvodu, s výpovednou lehotou 3mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane,
     3. odstúpením od zmluvy v zmysle bodu 11.12 tohto článku tejto zmluvy,
     4. dňom, kedy skončí platnosť oprávnenia na prepravu nebezpečných odpadov vydaného príslušným orgánom poskytovateľovi k výkonu činnosti, ktoré je potrebné pre poskytnutie služby v prípade, ak poskytovateľ nepreukáže, že mu bolo vydané nové platné oprávnenie na prepravu nebezpečných odpadov vydané príslušným orgánom a to tak, aby nenastala skutočnosť, že poskytovateľ nedisponuje platným oprávnením počas celého trvania tejto rámcovej dohody, bez potreby uskutočnenia akéhokoľvek úkonu zo strany zmluvných strán,
     5. písomnou dohodou zmluvných strán aj bez uvedenia dôvodu.
  3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným.
  4. Za podstatné porušenie zmluvnej povinnosti sa na účely tejto zmluvy považuje najmä:
     1. omeškanie poskytovateľa s poskytnutím predmetu zmluvy oproti dohodnutému termínu o viac ako 10 dní, okrem prípadu, ktorý by omeškanie ospravedlňoval (vyššia moc),
     2. ak cena bude fakturovaná v rozpore s platobnými podmienkami dohodnutými v tejto zmluve,
     3. ak poskytovateľ poskytne objednávateľovi služby vo vážnom rozpore s predmetom zmluvy a prílohy č. 2,
     4. omeškanie objednávateľa s úhradou ktorejkoľvek faktúry o viac ako 60 dní po lehote splatnosti podľa Článku V bod 5.2 tejto zmluvy,
  5. Objednávateľ je oprávnený odstúpiť od tejto rámcovej dohody, objednávky a/alebo mimoriadnej objednávky, ak:
     1. poskytovateľ poruší svoju povinnosť podľa tejto zmluvy podstatným spôsobom,
     2. poskytovateľ poruší svoju povinnosť podľa tejto zmluvy iným než podstatným spôsobom a toto porušenie nenapraví ani v dodatočnej primeranej lehote stanovenej objednávateľom na nápravu,
     3. poskytovateľ nepostupuje pri poskytnutí služby v súlade s príslušnými právnymi predpismi, technickými alebo inými normami vzťahujúcimi sa k predmetu zmluvy, alebo ak pri poskytovaní služieb tvoriacich predmet zmluvy nepostupuje v súlade s bezpečnostnými, technickými a inými prevádzkovými predpismi a smernicami objednávateľa, s ktorými ho objednávateľ riadne, včas a preukázateľne oboznámil,
     4. bolo v súvislosti s výkonom kontroly verejného obstarávania konštatované porušenie zákona o verejnom obstarávaní, a to bez možnosti poskytovateľa uplatniť akékoľvek sankcie voči objednávateľovi,
     5. ponuka poskytovateľa predložená vo verejnom obstarávaní bola objednávateľom vyhodnotená ako úspešná v dôsledku preukázateľne vykonaných machinácií a podvodných postupov poskytovateľa,
     6. poskytovateľ postúpi akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu objednávateľa a/alebo bez predchádzajúceho písomného súhlasu Ministerstva zdravotníctva Slovenskej republiky, ktorý je zriaďovateľom objednávateľa,
     7. sa preukáže, že poskytovateľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
     8. bol na majetok poskytovateľa vyhlásený konkurz, bolo proti poskytovateľovi začaté konkurzné alebo reštrukturalizačné konanie, príp. počas tohto konania bol proti poskytovateľovi pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov poskytovateľa v zmysle tejto zmluvy je vážne ohrozené,
     9. je poskytovateľ v likvidácii,
     10. poskytovateľ opakovane (minimálne dvakrát) porušil akúkoľvek, tú istú zmluvnú povinnosť podľa tejto rámcovej dohody, neuvedenú výslovne v tomto bode rámcovej dohody,
     11. okolnosti vylučujúce zodpovednosť poskytovateľa trvajú viac ako 30 dní,
     12. dôjde k výmazu poskytovateľa ako partnera verejného sektora z registra partnerov verejného sektora počas platnosti tejto rámcovej dohody,
     13. je poskytovateľ, ktorý je partnerom verejného sektora viac ako 30 dní v omeškaní so splnením povinnosti podľa § 10 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,

1. z iných dôvodov stanovených v tejto rámcovej dohode alebo vyplývajúcich z ustanovení zákona o verejnom obstarávaní alebo z ustanovení Obchodného zákonníka.

11.6 Ak zmluvná strana odstupuje od zmluvy, je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

11.7 V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poskytovateľa poštových služieb alebo kuriéra druhej zmluvnej strane. V prípade pochybností sa má za to, že je odstúpenie doručené siedmy deň po jeho odoslaní. Doručuje sa zásadne na poslednú známu adresu zmluvnej strany.

11.8 Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

11.9 Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

11.10V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.

11.11 Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 5 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

11.12 Objednávateľ je oprávnený odstúpiť od tejto rámcovej dohody aj podľa § 19 Zákona o verejnom obstarávaní.

***Článok XI~~I~~***

***Záverečné ustanovenia***

* 1. Právne vzťahy zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
  2. Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Poskytovateľ týmto prehlasuje, že súhlasí so zverejnením tejto zmluvy v celom rozsahu. Je vyhotovená v štyroch rovnopisoch, z ktorých objednávateľ obdrží dva rovnopisy a poskytovateľ dva rovnopisy.
  3. V prípade, že sa niektoré z ustanovení tejto zmluvy stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.
  4. Rámcovú dohodu je možné meniť alebo dopĺňať len formou písomných očíslovaných dodatkov uzatvorených v súlade so Zákonom o verejnom obstarávaní, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto zmluvy. Povinnosť podľa predchádzajúcej vety sa nevzťahuje na zmeny v Prílohe č. 4 tejto rámcovej dohody. Zmeny v Prílohe č. 4 tejto rámcovej dohody je možné uskutočniť vykonaním zmeny v jej obsahu vypracovaním aktualizácie Prílohy č. 4 bez potreby uzatvorenia dodatku k tejto zmluve. Povinnosť podľa prvej vety tohto bodu sa netýka zmeny osôb zodpovedných za komunikáciu vo veciach zmluvných a plnenia rámcovej dohody, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane, alebo prostredníctvom e-mailu.
  5. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu SR.
  6. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov, oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
  7. Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.

V Bratislave dňa................. V ..............dňa................

za objednávateľa: za poskytovateľa:

........................................................ ........................................................

**Ing. Roland Schaller**

*riaditeľ UNB*

**Príloha č. 1:** Cenová ponuka *(doplní poskytovateľ)*

**Príloha č. 2:** Opis predmetu zákazky

**Príloha č. 3:** Súhlas na prepravu nebezpečných odpadov *(doplní poskytovateľ)*

**Príloha č. 4:** Subdodávatelia *(doplní poskytovateľ)*

Príloha č. 1 Rámcovej dohody

**Cenová ponuka**

*(doplní uchádzač)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov položky** | **Množstvo v kg** | **Navrhovaná jednotková cena v EUR bez DPH** | **DPH v EUR** | **Navrhovaná jednotková cena v EUR s DPH** | **Navrhovaná celková cena v EUR bez DPH** | **DPH v EUR** | **Navrhovaná celková cena v EUR s DPH** |
| **18 01 03** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | 718 320 |  |  |  |  |  |  |
| **18 01 02** - Časti a orgány tiel vrátane krvných vreciek a krvných konzerv okrem 18 01 03 | 5 520 |  |  |  |  |  |  |
| **18 01 08** - Cytotoxické a cytostatické liečivá | 840 |  |  |  |  |  |  |
| **18 01 09** - Liečivá iné ako uvedené v 18 01 08 | 240 |  |  |  |  |  |  |
| **18 02 02** - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | 0 |  |  |  |  |  |  |
| **15 01 10** - Obaly obsahujúce zvyšky nebezpečných látok alebo kontaminované nebezpečnými látkami | 0 |  |  |  |  |  |  |
| **18 01 06** - Chemikálie pozostávajúce z nebezpečných látok alebo obsahujúce nebezpečné látky | 10 |  |  |  |  |  |  |
| **Celková cena za dodávku predmetu zákazky\*:** | | | | |  |  |  |

Príloha č. 2 Rámcovej dohody

**Opis predmetu zákazky**

Názov zákazky: „**Zabezpečenie odberu, prepravy a zneškodňovania zdravotníckeho odpadu**“

Verejný obstarávateľ: **Univerzitná nemocnica Bratislava**

**Predmet zákazky:**

Predmetom zákazky je zabezpečenie odberu, prepravy a zneškodňovania zdravotníckeho odpadu v zmysle Zákona č. 79/2015 Z. z. o odpadoch v znení neskorších predpisov a vyhlášky MŽP SR č. 284/2001 Z. z. v znení neskorších predpisov, ktorou sa ustanovuje Katalóg odpadov začlenených do kategórie: nebezpečné odpady (N) a ostatné odpady (O), do skupiny 18:180102, 180103, 180108, 180202, 150110, 180106 a 180109.

Odberateľ odpadov sa preukáže platnými povoleniami – rozhodnutiami na predmetnú činnosť. Odberateľ zdravotných odpadov ich bude zneškodňovať legislatívnym spôsobom a v súlade s platným povolením vydaným pôvodcovi odpadov (D10, R1).

Miestom poskytovania služby je UNB, Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava v prípade objednávok a Nemocnica Ružinov, Ružinovská 6, 826 06 Bratislava v prípade vystavenia mimoriadnych objednávok.

Odberateľ odpadov bude pôvodcovi odpadov predkladať príslušnú dokumentáciu o nakladaní so zdravotníckym odpadom v súlade s platnými zákonnými predpismi v odpadovom hospodárstve:

1) sprievodný list nebezpečných odpadov,

2) doklad o skutočnej hmotnosti zneškodňovaného odpadu.

Tieto doklady potvrdené všetkými subjektmi, ktoré sa na nakladaní s odpadmi zúčastňujú, bude odberateľ odpadov predkladať pôvodcovi odpadov spolu s účtovným dokladom – faktúrou najneskôr do piateho pracovného dňa v mesiaci nasledujúcom po dni poskytnutia služby, aby si mohol pôvodca odpadov splniť nahlasovacie povinnosti voči orgánom štátnej správy. Dohodnutá cena za službu – predmet zákazky - bude pevná a konečná, vrátane všetkých nákladov.

**Časť 3 - Zabezpečenie odberu, prepravy a zneškodňovania zdravotníckeho odpadu pre Nemocnicu Ružinov, Ružinovská 6, 826 06 Bratislava**

Na pracovisko Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava pristaví poskytovateľ 1 veľkokapacitný kontajner 30 – 40 m3 (pri vývozoch sa pristaví na výmenu 1 prázdny a odvezie 1 plný kontajner).

Počet vývozov 1x za týždeň.

Táto časť opisu predmetu zákazky obsahuje odpad vyprodukovaný z Nemocnice Ružinov, Ružinovská 6, 826 06 Bratislava

Pôvodca odpadov je oprávnený vystavovať mimoriadne objednávky v maximálnom množstve 10 mimoriadnych objednávok počas trvania rámcovej dohody. Miestom plnenia objednávateľom vystavenej mimoriadnej objednávky je Nemocnica Ružinov, Ružinovská 6, 826 06 Bratislava. Pôvodca odpadov je na základe rámcovej dohody oprávnený vystaviť mimoriadnu objednávku maximálne v dvoch po sebe nasledujúcich kalendárnych mesiacoch. Mimoriadna objednávka vystavená pôvodcom

odpadov na základe rámcovej dohody nesmie presiahnuť 30 000 kg/mesiac pokiaľ ide o množstvo odpadu, ktorého odber, prepravu, ďalšie nakladanie a zneškodnenie resp. zhodnotenie pôvodca odpadov požaduje na základe vystavenej mimoriadnej objednávky. Pri vystavení mimoriadnej objednávky je odberateľ odpadu povinný pristaviť kontajner, prípadne kontajnery takej veľkosti/objemu aby zabezpečil odber, prepravu, ďalšie nakladanie a zneškodnenie odpadu do konca kalendárneho mesiaca, a to na miesto plnenia, ktorým je Nemocnica Ružinov, Ružinovská 6, 826 06 Bratislava a následne tento kontajner, prípadne kontajnery odviezť za účelom ich odváženia do Nemocnice sv. Cyrila a Metoda, Antolská 11, 851 07 Bratislava a poskytnutia služieb tvoriacich predmet rámcovej dohody.

**Zoznam zdravotníckeho odpadu**

|  |  |  |
| --- | --- | --- |
|  | **Druh odpadu** | **Množstvo v kg** |
| **1.** | 18 01 03 - Odpady, ktorých zber a zneškodňovanie podliehajú  osobitným požiadavkám z hľadiska prevencie nákazy | 718 320 |
| **2.** | 18 01 02 - Časti a orgány tiel vrátane krvných vreciek a krvných  konzerv okrem 18 01 03 | 5 520 |
| **3.** | 18 01 08 - Cytotoxické a cytostatické liečivá | 840 |
| **4.** | 18 01 09 - Liečivá iné ako uvedené v 18 01 08 | 240 |
| **5.** | 18 02 02 - Odpady, ktorých zber a zneškodňovanie podliehajú  osobitným požiadavkám z hľadiska prevencie nákazy | 0 |
| **6.** | 15 01 10 - Obaly obsahujúce zvyšky nebezpečných látok alebo  kontaminované nebezpečnými látkami | 0 |
| **7.** | 18 01 06 - Chemikálie pozostávajúce z nebezpečných látok  alebo obsahujúce nebezpečné látky | 10 |
| **SPOLU** |  | **724 930** |

Príloha č. 3 Rámcovej dohody

**Súhlas na prepravu nebezpečných odpadov**

Príloha č. 4 Rámcovej dohody

**Subdodávatelia**(uvedené sa nevzťahuje na subdodávateľov tovarov)

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.[[1]](#footnote-1)** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

*Upozornenie: Subdodávateľ musí spĺňať podmienky účasti týkajúce sa osobného postavenia a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť) a ak má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*

1. Údaje v predmetnom stĺpci sa doplnia najneskôr v čase podpisu Rámcovej dohody [↑](#footnote-ref-1)